title: 2005/541/EK: Az Európai Parlament határozata (2005. április 12.) az Európai Környezetvédelmi Ügynökség ügyvezető igazgatójának adott, a 2003-as pénzügyi év költségvetésének végrehajtására vonatkozó mentesítésről

text:
               27.7.2005

               HU

               Az Európai Unió Hivatalos Lapja

               L 196/80

      AZ EURÓPAI PARLAMENT HATÁROZATA

   (2005. április 12.)
   az Európai Környezetvédelmi Ügynökség ügyvezető igazgatójának adott, a 2003-as pénzügyi év költségvetésének végrehajtására vonatkozó mentesítésről
   (2005/541/EK)
   AZ EURÓPAI PARLAMENT,
   tekintettel a Számvevőszék az Európai Környezetvédelmi Ügynökség 2003-as pénzügyi évére vonatkozó éves beszámolójára és az Ügynökség válaszaira (1),
   tekintettel a Tanács 2005. március 8-i ajánlására (6852/2005 – C6-0073/2005),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i, 1605/2002/EK, Euratom tanácsi rendeletre (2) és különösen annak 185. cikkére, valamint az Európai Környezetvédelmi Ügynökség és az európai környezeti információs és megfigyelőhálózat megalapításáról szóló 1210/90/EGK rendeletet módosító, 2003. július 22-i, 1641/2003/EK európai parlamenti és tanácsi rendeletre (3) és különösen annak 13. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom rendeletre (4) és különösen annak 94. cikkére,
   tekintettel eljárási szabályzatának 70. és 71. cikkére, valamint V. mellékletére,
   tekintettel a költségvetési ellenőrző bizottság jelentésére, illetve a Környezetvédelmi, Közegészségügyi és Fogyasztóvédelmi Bizottság véleményére (A6-0074/2005);

               1.

               mentesítést ad az Európai Környezetvédelmi Ügynökség ügyvezető igazgatója számára a 2003-as pénzügyi évről szóló költségvetés végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot és a kapcsolódó állásfoglalást az Európai Környezetvédelmi Ügynökség ügyvezető igazgatójának, a Tanácsnak, a Bizottságnak és a Számvevőszéknek, és a szövegeket tegye közzé az Európai Unió Hivatalos Lapjában (L sorozat).

         Josep BORRELL FONTELLES

            az elnök

         Julian PRIESTLEY

            a főtitkár

      (1)  HL C 324., 2004.12.30., 23. o.

      (2)  HL L 248., 2002.9.16., 1. o.

      (3)  HL L 245., 2003.9.29., 1. o.

      (4)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      az Európai Környezetvédelmi Ügynökség igazgatójának adott, a 2003-as pénzügyi évre szóló általános költségvetésének végrehajtására vonatkozó mentesítésről szóló határozat részét képező megjegyzésekkel
      AZ EURÓPAI PARLAMENT,
      tekintettel a Számvevőszék az Európai Környezetvédelmi Ügynökség 2003-as pénzügyi évére vonatkozó éves beszámolójára és az Ügynökség válaszaira (1),
      tekintettel a Tanács 2005. március 8-i ajánlására (6852/2005 – C6-0073/2005),
      tekintettel az EK-Szerződésre és különösen annak 276. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i, 1605/2002/EK, Euratom tanácsi rendeletre (2) és különösen annak 185. cikkére, valamint az Európai Környezetvédelmi Ügynökség és az európai környezeti információs és megfigyelőhálózat megalapításáról szóló 1210/90/EGK rendeletet módosító, 2003. július 22-i, 1641/2003/EK európai parlamenti és tanácsi rendeletre (3) és különösen annak 13. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom rendeletre (4) és különösen annak 94. cikkére,
      tekintettel eljárási szabályzatának 70. és 71. cikkére, valamint V. mellékletére,
      tekintettel a költségvetési ellenőrző bizottság jelentésére, illetve a Környezetvédelmi, Közegészségügyi és Fogyasztóvédelmi Bizottság véleményére (A6-0074/2005);

                  A.

                  mivel az Európai Számvevőszék fent említett jelentésében megállapította, hogy kellő bizonyosságot szerzett arról, hogy a 2003. december 31-én zárult pénzügyi évre vonatkozó éves beszámoló megbízható, és az alapjául szolgáló ügyletek egészében véve jogszerűek és szabályszerűek;

                  B.

                  mivel az Európai Parlament 2004. április 21-én mentesítést (5) adott az Európai Környezetvédelmi Ügynökség igazgatójának a 2002-es pénzügyi év költségvetésének végrehajtását illetően, és a mentesítési határozatot kísérő állásfoglalásában többek között

                              —

                              üdvözölte, hogy az Ügynökség belső ellenőrzési lehetőséget épített ki,

                              —

                              felkérte az Ügynökséget, terjessze elő elemzését az európai témaközpontokkal kötött megállapodások differenciált előirányzatok révén történő finanszírozásának lehetőségéről, mint az átvitelek csökkentésének eszközéről,

                              —

                              felkérte az Ügynökséget, hogy mielőbb javítsa nyilvántartó és archiváló rendszere állapotát és orvosolja a Számvevőszék által többször is kifogásolt, a kifizetések jogosságát igazoló bizonylatokkal kapcsolatos hiányosságokat,

            1.   tudomásul veszi az Európai Környezetvédelmi Ügynökség 2003-as és 2002-es pénzügyi évre vonatkozó elszámolásának következő adatait;
      Bevételi és kiadási kimutatás a 2003-as és a 2002-es pénzügyi évre

                  (in EUR 1000)

                  2003

                  2002

                  Revenue

                  Community subsidies

                  21 380

                  18 749

                  Other subsidies

                  8 423

                  1 136

                  Other revenue

                  89

                  198

                  Total revenue (a)

                  29 891

                  20 083

                  Expenditure

                  Staff — Title I of the budget

                  Payments

                  11 123

                  9 714

                  Appropriations carried over

                  315

                  1 018

                  Administration — Title II of the budget

                  Payments

                  2 447

                  2 054

                  Appropriations carried over

                  395

                  247

                  Operating activities — Title III of the budget

                  Payments

                  5 997

                  6 493

                  Appropriations carried over

                  7 008

                  5 611

                  Total expenditure (b)

                  27 284

                  25 136

                  Outturn for the financial year (a – b)

                  2 607

                  – 5 053

                  Balance carried over from the previous financial year

                  – 7 427

                  – 3 275

                  Appropriations carried over and cancelled

                  617

                  889

                  Sums for re-use from the previous financial year not used

                  36

                  8

                  Exchange rate differences

                  – 4

                  4

                  Adjustments

                  – 18

                  0

                  Balance for the financial year

                  – 4 190

                  – 7 427

                     NB: The totals may include differences due to rounding.

                     Source: Information supplied by the Agency. These tables summarise the data provided by the Agency in its own accounts.

            2.   tudomásul veszi a Számvevőszék azon észrevételét, miszerint az Ügynökség nem szisztematikusan állít ki beszedési utalványokat az igények jogosságának megállapítása után, illetve tudomásul veszi az Ügynökség válaszát erre az észrevételre; elvárja, hogy az Ügynökség a jövőben pontosan betartsa a költségvetési rendelet vonatkozó előírásait;
      3.   üdvözli az Ügynökségnek a pénzügyi műveletek kezelési képességének megerősítése érdekében hozott intézkedéseit, beleértve az eredményelszámolási elv alkalmazásának előkészítését; elvárja, hogy az igazgató a 2004-es pénzügyi évre vonatkozó éves tevékenységi jelentésének előterjesztésekor teljes körű tájékoztatást adjon az Ügynökség által elért eredményekről;
      4.   üdvözli az Ügynökség egyenlő elbánásról szóló politikáját és az esélyegyenlőség általános érvényesítését tevékenységei során, és bátorítja az Ügynökséget, hogy ezen politikák végrehajtásának biztosítása érdekében végezzen rendszeres felmérést és értékelést;
      5.   fájlalja, hogy az Ügynökség személyzetének nem, kategória, nemzetiség és fokozat szerinti lebontása nem tette lehetővé az Európai Parlament számára a férfiak és nők arányának vizsgálatát az egyes kategóriákon és fokozatokon belül és között; kéri, hogy a jövőben ilyen adatok is álljanak rendelkezésre, mivel ez a szervezeten belüli esélyegyenlőségi tervek és a nemek közötti egyensúly értékelésének alapvető eszköze;
      6.   az Európai Környezetvédelmi Ügynökséget fontos környezetvédelmi információforrásnak tartja az uniós intézmények számára és a döntések meghozatala tekintetében; megelégedéssel jegyzi meg, hogy az Ügynökség képes volt bonyolult szakmai adatokat felhasználóbarát információkká alakítani és következtetéseit a közvéleménnyel megismertetni;
      7.   üdvözli az Európai Környezetvédelmi Ügynökség állampolgárok felé irányuló kommunikációs stratégiáját, és bátorítja annak folyamatos fejlesztését és értékelését;
      8.   hangsúlyozza azt a tényt, hogy a környezeti programok hatását gyakran gátolja az egyéb közösségi jogszabályok és programok környezeti hatásvizsgálatainak hiánya; úgy véli, hogy az Európai Környezetvédelmi Ügynökség támogathatná a döntések meghozatalát a környezeti hatásértékelések terén végzett munkájának továbbfejlesztésével;
      A Bizottságnak és az ügynökségeknek címzett általános pontok

                  9.

                  felidézi álláspontját, hogy miközben támogatta a Bizottság korlátozott számú modell kialakítására irányuló erőfeszítéseit – legalábbis a jövendő „szabályozási” ügynökségeket illetően – azt a nézetet képviselte, hogy az aktuális és a jövőbeli ügynökségek szerkezete alaposabb vizsgálatot igényel intézményközi szinten; azt is hangsúlyozza, hogy mielőtt a Bizottság meghatározná a szabályozási ügynökségek működésének keretfeltételeit, intézményközi megállapodásnak kell a közös irányvonalakat pontosan meghatároznia; ennek még az ügynökségek harmonizált szerkezeti keretrendszerének kialakítása előtt meg kell történnie;

                  10.

                  tudomásul veszi a Bizottság álláspontját (6) arra vonatkozóan, hogy feladatok végrehajtása céljából hatáskört ruházzanak át a Bizottság alap ügyviteli személyzetén kívüli más szervekre (ide értve az ügynökségeket); azt az álláspontot képviseli, hogy ez nem felel meg a Parlament azon felhívásának, miszerint alaposabb, intézményközi szintű vizsgálatnak kell alávetni a létező ügynökségek szerkezetét; ezért felkéri a Bizottságot, hogy adjon felvilágosítást ebben a témában, illetve a jövendő átfogó intézményközi, a pénzügyi terven belül vagy azzal párhuzamosan kialakítandó új rendszerre vonatkozó megállapodással kapcsolatban (7);

                  11.

                  felkéri a Bizottságot, szervezze meg és hajtsa végre az egyes ügynökségekről készített értékelések középtávú, azaz a szokásos hároméves ciklusú keresztmetszeti elemzését, azzal a céllal, hogy

                              a)

                              következtetéseket vonjon le az ügynökségi tevékenységeknek az EU politikáival való koherenciáját illetően általában, és az ügynökségek, illetve a bizottság részlegeinek jelenlegi és kifejlesztendő együttműködését és ezek átfedésének elkerülését illetően,

                              b)

                              értékelést készítsen az ügynökségek saját tevékenységi területén végzett munkája eredményének szélesebb európai hozzáadott értékéről, és az ügynökségmodellek helytállóságáról, teljesítményéről és hatékonyságáról az EU-politikák végrehajtása vagy az azokhoz való hozzájárulása tekintetében,

                              c)

                              meghatározza és fokozza az ügynökségek tevékenységének hatását az EU és állampolgárai közötti távolság csökkentése és az EU hozzáférhetőségének és láthatóságának fokozása tekintetében;

                  12.

                  elvárja, hogy egy ilyen átfogó jelentés elérhetővé váljon 2005 végére, hogy le legyen fedve az új költségvetési rendelet bevezetésétől számított hároméves időszak és a megszületendő ügynökségi rendszer új keretrendszere;

                  13.

                  felkéri az ügynökségeket, hogy aktívan vegyenek részt ebben a folyamatban, és működjenek együtt a Bizottsággal, nyújtsanak megfelelő tájékoztatást a működésüket, szerepüket, megbízásukat és szükségleteiket érintő lényeges kérdésekről, illetve bármely olyan más tényezőről, amely segítheti a mentesítési eljárás továbbfejlesztését, illetve hozzájárulhat az ilyen eljárás sikeréhez; felkéri az ügynökségeket, hogy ezeket az információkat az illetékes bizottságok részére is továbbítsák;

                  14.

                  felhívja a Bizottságot, hogy a fentiekkel párhuzamosan, legkésőbb 2005 végéig terjessze elő javaslatait a létező ügynökségek alapító okmányainak módosításait illetően, melyek célja többek között az lenne, hogy optimálissá váljon a Bizottság és az ügynökségek kapcsolata, ezért a javaslatoknak a következő célkitűzéseket kell szem előtt tartaniuk:

                              a)

                              a Bizottság és az ügynökségek közötti kommunikáció fokozása,

                              b)

                              együttműködés kialakítása vagy kiterjesztése a fedezni kívánt szükségletek és a célkitűzések meghatározása, az elérendő eredmények és az elérésükhöz szükséges stratégia, illetve az ellenőrzési és értékelési szabályok kidolgozása területén,

                              c)

                              kiegészítő tevékenységek fokozása, a szükséges források jobb szervezése és hatékony felosztása eredmények elérése érdekében, és kommunikációs stratégia kidolgozása ezen eredmények terjesztése céljából;

                  15.

                  hangsúlyozza, hogy egy új ügynökség létrehozására vonatkozó javaslatról szóló bármely döntés meghozatala előtt a Bizottságnak alaposan értékelnie kell az adott ügynökség funkciójának szükségességét és hozzáadott értékét, figyelembe véve a fennálló struktúrákat, a szubszidiaritás elvét, a költségvetési megszorításokat és az eljárások egyszerűsítését;

                  16.

                  elvárja, hogy a Bizottság sürgősen nyújtsa be az ügynökségek személyzeti politikájára vonatkozó iránymutatásokat, melyeket a Parlament kért a Bizottságtól a 2005-ös költségvetési eljárás befejezése előtti benyújtásra;

            Az ügynökségeknek címzett általános pontok

                  17.

                  elvárja, hogy a 2343/2002/EK, Euratom rendelet 72. cikke (5) bekezdésének megfelelően mostantól valamennyi ügynökségtől megkapja a belső ellenőr által végrehajtott ellenőrzések eredményeit tartalmazó jelentést, az elkészített ajánlásokat és az ezek nyomán hozott intézkedéseket;

                  18.

                  felkéri az ügynökségeket, hogy tegyenek további erőfeszítéseket a más köztisztviselőkre alkalmazandó személyzeti szabályzat saját személyzetükre történő megfelelő alkalmazása érdekében (toborzási eljárások és az ezzel kapcsolatban hozott döntések, személyes akták, díjazás és egyéb jogosultságok kiszámítása előmeneteli politika, szabad állások százaléka, kvóták a nemi egyenjogúság figyelembevételére stb.);

                  19.

                  megállapítja, hogy általában véve, az ügynökségek személyzeti összetételét tekintve egyenlőtlenség tapasztalható a férfi és női alkalmazottak százalékos arányában; fájlalja, hogy a személyzet nagyjából egyharmadát kitevő férfiak túlsúlyban vannak a magasabb fokozatú beosztásokban, míg a nők általában az alacsonyabb fokozatú beosztásokban képviseltetik magukat nagyobb arányban; elvárja, hogy az ügynökségek azonnali és hatékony intézkedéseket hozzanak a helyzet javítása érdekében;

                  20.

                  felhívja az ügynökségeket, hogy személyzeti politikájukban biztosítsák a foglalkoztatáshoz, szakképzéshez, előmenetelhez és munkakörülményekhez való hozzáférés terén a nők és férfiak közötti egyenlő bánásmód elvének alkalmazására vonatkozó 76/207/EGK tanácsi irányelvet módosító 2002. szeptember 23-i 2002/73/EK európai parlamenti és tanácsi irányelv (8) összes vonatkozó előírásainak alkalmazását;

                  21.

                  elvárja, hogy az ügynökségek a Számvevőszék vonatkozó észrevételeire adott válaszként teljes mértékben betartsák a költségvetési rendeletben lefektetett költségvetési alapelveket, különösen az egységesség és a teljesség elvét; felhívja azon ügynökségeket, amelyek még nem teljesítették a költségvetési rendeletben meghatározott számviteli követelményeket, hogy tegyék meg a szükséges lépéseket és erősítsék meg még jobban eljárásaikat a belső irányítás és ellenőrzés tekintetében felelősségre vonhatóság, az átláthatóság és az európai hozzáadott érték növelése céljával;

                  22.

                  bátorítja az ügynökségeket, különösen azokat, amelyek más ügynökségekkel közös tevékenységet vagy feladatot teljesítenek, hogy erősítsék meg együttműködésüket, így nyitva új lehetőségeket a fejlődő együttműködések számára; felkéri az ügynökségeket, hogy szükség esetén külön megállapodások (közös nyilatkozatok, szándéknyilatkozatok, kiegészítő jellemzőket felmutató közös tervekről és tevékenységekről vagy programokról szóló határozatok) keretében öntsék hivatalos formába együttműködésüket, hogy elkerüljék a feladatok ismétlődését, hogy minden ügynökség eredménye világosan azonosítható legyen és hogy a közös erőfeszítések eredménye révén maximalizálható legyen a hozzáadott érték és munkájuk hatása; elvárja, hogy ezzel kapcsolatban rendszeres tájékoztatást kapjon;

                  23.

                  felhívja az ügynökségeket, hogy fordítsanak különös figyelmet az odaítélési eljárásokra és a szerződések kezelésére; felkéri az ügynökségeket, hogy tegyenek meg minden szükséges intézkedést igazgatási struktúráikat illetően belső ellenőrzési eljárásaik, csatornáik és irányításuk megerősítése céljából; azt az álláspontot képviseli, hogy szükség és megvalósíthatóság esetén ilyen intézkedés lehet például a kockázatelemzés alapján tanácsadási feladattal megbízott speciális egységek felállítása a szerződésodaítélési eljárások előkészítésének legjobb módjáról, annak érdekében, hogy igény szerint biztosítva legyen a felügyelet és az ellenőrzés végrehajtása; ezzel az üggyel kapcsolatban felhívja a Bizottságot és a Számvevőszéket, hogy erősítse meg együttműködését az ügynökségekkel;

                  24.

                  tudomásul veszi a néhány, különösen az „újonnan létrehozott” ügynökségek igazgatói által említett, a költségvetési rendeletben lefektetett, az ügynökségekre nézve kötelező jelentéskészítési dátumoknak és határidőknek való megfeleléssel kapcsolatban felmerülő nehézségeket; felhívja az ügynökségek igazgatóit, hogy a költségvetési rendelet közelgő, 2005. évi felülvizsgálatát szem előtt tartva, tájékoztassák a költségvetési és a költségvetési ellenőrző bizottságot az addig felmerült problémákról, hogy a felülvizsgálat keretében ezeket is figyelembe lehessen venni; elvárja, hogy az igazgatók külön javaslatokat tegyenek a működési követelményeiknek leginkább megfelelő határidőkre a költségvetési rendeletben az ügynökségek számára meghatározott jelentéstételi kötelezettségek szem előtt tartása mellett;

                  25.

                  tudomásul veszi az ügynökségek igazgatóinak pozitív válaszát a Parlament mentesítés-előkészítésért felelős bizottságának felhívására, miszerint pontosabb kommunikációs rendszert kell kiépíteni, különösen az ügynökségek jelentéskészítési kötelezettségeivel kapcsolatos dokumentumoknak az adott bizottság részére történő átadása tekintetében; álláspontja szerint az ilyen jellegű kommunikáció jobb szervezése megerősíti a Parlament ügynökségekkel való együttműködését és fokozza a demokratikus ellenőrzést;

                  26.

                  felkéri az ügynökségek igazgatóit, hogy a jövőben a pénzügyi és igazgatási adatokkal együtt bemutatott éves tevékenységi jelentésükhöz csatoljanak a Bizottság főigazgatói által aláírthoz hasonló, tevékenységük jogszerűségét és szabályszerűségét igazoló nyilatkozatot;

                  27.

                  felkéri az ügynökségeket, hogy fejlesszenek ki átfogó kommunikációs stratégiát munkájuk eredményeinek nyilvánosság elé tárására a megfelelő formában (azon túlmenően, hogy ezeket az eredményeket ismertetik az intézményekkel, a tagállamok illetékes szolgálataival, szakemberekkel, partnerekkel vagy meghatározott kedvezményezettekkel); felhívja az ügynökségeket, hogy egy ilyen stratégia kidolgozásának szem előtt tartása mellett fokozzák együttműködésüket és az e cél megvalósítását célzó bevált gyakorlatokat illető információcseréjüket; elvárja, hogy illetékes bizottságait az ügynökségek még a következő mentesítési eljárás előtt annak rendje és módja szerint értesítsék a stratégia kidolgozásának előrehaladásáról, a tevékenységük hatékony és időben történő ellenőrzésének biztosítása érdekében;

            A Számvevőszéknek és az ügynökségeknek címzett általános pontok

                  28.

                  üdvözli a Számvevőszék azon kezdeményezését, hogy táblázattal egészíti ki az ügynökségekről szóló külön jelentéseit, amelyben összefoglalja az adott ügynökség hatáskörét, irányítását, rendelkezésre álló forrásait és eredményeit vagy teljesítményét; azt az álláspontot képviseli, hogy ezzel fokozható ezen közösségi szervek munkájának érthetősége és átláthatósága, miközben szükség esetén hasznos összehasonlítási alapot biztosít a Parlament által felvetett harmonizált ügynökségi keretrendszer felállításához;

                  29.

                  felkéri a Számvevőszéket és az ügynökségeket, hogy erősítsék meg együttműködésüket az eljárások és a technikai eszközök területén a hatékony és eredményes költségvetési és pénzügyi irányítás elősegítése érdekében, olyan módszer kidolgozásának szem előtt tartásával, mely már az eljárás kezdetétől előkészíti a terepet a pozitív költségvetési mentesítéshez; elvárja, hogy rendszeresen tájékoztassák az előrehaladásról és a bevált gyakorlatok bevezetésének állapotáról;

                  30.

                  felhívja a Számvevőszéket és az ügynökségeket, hogy még a Számvevőszék mentesítésről szóló végleges jelentésének összeállítása előtt erősítsék meg a kontradiktórius eljárás átláthatóságát az ellentmondások és a kétértelműségek elkerülése végett, mivel azok az egész eljárás hitelességét veszélyeztethetik; e tekintetben felkéri a Számvevőszéket és a Bizottságot, hogy tegyenek javaslatot a megvalósított fejlesztésekkel és/vagy a felmerült problémákkal kapcsolatos információk frissítésének megvalósítására, a Számvevőszék előkészítő jelentésének első tárgyalásától kezdve egészen a mentesítés megadásáról vagy elutasításáról szóló határozat megszületéséig, hogy ezáltal a lehető legpontosabb kép alakuljon ki az ügynökségek állapotáról.

         (1)  HL C 324., 2004.12.30., 23. o.

         (2)  HL L 248., 2002.9.16., 1. o.

         (3)  HL L 245., 2003.9.29., 1. o.

         (4)  HL L 357., 2002.12.31., 72. o.

         (5)  HL L 330., 2004.11.4., 14. o.

         (6)  A Bizottságnak a Tanácshoz és az Európai Parlamenthez címzett „Közös jövőnk építése, a kibővített Európai Unió politikai kihívásai és költségvetési eszközei (2007–2013)” című közleménye (COM(2004) 0101, 38. o.) 1. mellékletében lefektetettek szerint.

         (7)  Lásd a 2002. évi mentesítés bizottsági ellenőrző jelentésének mellékletét (COM(2004) 0648, 108. o.).

         (8)  HL L 269., 2002.10.5., 15. o.


title: A Tanács 2010/677/KKBP határozata ( 2010. november 8. ) a Sierra Leonéról szóló 98/409/KKBP közös álláspont hatályon kívül helyezéséről

text:
               10.11.2010

               HU

               Az Európai Unió Hivatalos Lapja

               L 292/39

         A TANÁCS 2010/677/KKBP HATÁROZATA
   (2010. november 8.)
   a Sierra Leonéról szóló 98/409/KKBP közös álláspont hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 1998. június 29-én elfogadta a Sierra Leonéról szóló 98/409/KKBP közös álláspontot (1) az Egyesült Nemzetek Biztonsági Tanácsának 1171 (1998) ENSZ BT-határozatában megállapított intézkedések végrehajtása céljából.

               (2)

               A Tanács 2008. január 28-án elfogadta a 98/409/KKBP közös álláspont módosításáról szóló 2008/81/KKBP közös álláspontot (2) az Egyesült Nemzetek Biztonsági Tanácsának 1793 (2007) ENSZ BT-határozatában megállapított, az 1171 (1998) ENSZ BT-határozat 5. pontjában elrendelt intézkedések alól mentességet biztosító intézkedések végrehajtása céljából.

               (3)

               2010. szeptember 29-én az Egyesült Nemzetek Biztonsági Tanácsa elfogadta az 1940 (2010) ENSZ BT-határozatot, amely hatályon kívül helyezi az 1171 (1998) ENSZ BT-határozatot.

               (4)

               A 98/409/KKBP közös álláspontot ezért hatályon kívül kell helyezni,

         ELFOGADTA EZT A HATÁROZATOT:
   1. cikk
   A 98/409/KKBP közös álláspont hatályát veszti.
   2. cikk
   Ez a határozat az elfogadásának napján lép hatályba.

      Kelt Brüsszelben, 2010. november 8-án.

            a Tanács részéről

            az elnök

         M. WATHELET

      (1)  HL L 187., 1998.7.1., 1. o.

      (2)  HL L 24., 2008.1.29., 54. o.


title: 2007/424/EK: A Bizottság határozata ( 2007. június 18. ) egyes Thaiföldről származó, elkészített vagy tartósított morzsolt csemegekukorica-termékek behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról

text:
               20.6.2007

               HU

               Az Európai Unió Hivatalos Lapja

               L 159/42

      A BIZOTTSÁG HATÁROZATA

   (2007. június 18.)
   egyes Thaiföldről származó, elkészített vagy tartósított morzsolt csemegekukorica-termékek behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról
   (2007/424/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 8. és 9. cikkére,
   a tanácsadó bizottsággal folytatott konzultációt követően,
   mivel:
   A.   ELJÁRÁS

               (1)

               A Bizottság az 1888/2006/EK rendelettel (2) ideiglenes dömpingellenes vámokat vetett ki egyes Thaiföldről származó, elkészített vagy tartósított morzsolt csemegekukorica-termékek behozatalára.

               (2)

               Az ideiglenes dömpingellenes intézkedések elfogadását követően a Bizottság folytatta a dömping, a kár, az ok-okozati összefüggések és a közösségi érdek vizsgálatát. A vizsgálat végleges megállapításait és következtetéseit az egyes Thaiföldről származó, elkészített vagy tartósított morzsolt csemegekukorica-termékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 682/2007/EK tanácsi rendelet (3) tartalmazza.

               (3)

               A vizsgálat megerősítette az egyes Thaiföldről származó, elkészített vagy tartósított morzsolt csemegekukorica-termékek behozatalához kapcsolódó káros dömpingre vonatkozó ideiglenes megállapításokat.

         B.   KÖTELEZETTSÉGVÁLLALÁS

               (4)

               Az ideiglenes dömpingellenes intézkedések elfogadását követően két együttműködő thaiföldi exportáló gyártó árra vonatkozó kötelezettségvállalásokat ajánlott fel az alaprendelet 8. cikkének (1) bekezdésével összhangban.

               (5)

               Ezekben a kötelezettségvállalásokban az exportáló gyártók felajánlották, hogy a 682/2007/EK rendeletben meghatározott érintett terméket mennyiségi felső határon belül a dömping káros hatásait kiküszöbölő árszinten vagy afelett értékesítenék. A kötelezettségvállalások csak azokra a terméktípusokra vonatkoznak, amelyeket az érintett exportáló gyártók a vizsgálati időszak folyamán reprezentatív mennyiségben exportáltak. A kötelezettségvállalás hatálya alá tartozó minden egyes terméktípus esetében különböző minimum importárat ajánlottak fel, mivel a vizsgálati időszak során a különféle terméktípusok között az árkülönbség jelentős volt.

               (6)

               Az exportáló gyártók felajánlották, hogy a kötelezettségvállalások keretében meghatározott mennyiségi felső határon belül korlátozzák a Közösségbe irányuló kivitelt, mivel a vizsgálati időszak során nem csupán az általuk előállított érintett terméket, hanem a más gyártók által előállított érintett terméket is értékesítették. Az egyes exportáló gyártók tekintetében meghatározott mennyiségi felső határ szintjét úgy állapították meg, hogy az megfeleljen a vizsgálati időszak során a saját előállítású termék Közösségbe exportált mennyiségének. A mennyiségi felső határt meghaladó vagy a kötelezettségvállalások hatálya alá nem tartozó érintett termék behozatalára dömpingellenes vám alkalmazandó.

               (7)

               Emellett az exportáló gyártók felajánlották, hogy annak érdekében, hogy elkerülhető legyen az árra vonatkozó kötelezettség az árak keresztkompenzációjával történő megszegésének kockázata, a kötelezettségvállalás hatálya alá tartozó terméket nem ugyanazoknak az európai közösségbeli vásárlóknak értékesítik, akik számára más termékeket is értékesítenek.

               (8)

               Az exportáló gyártók a Bizottságot rendszeresen és részletesen tájékoztatják a Közösségbe irányuló kivitelükről, vagyis a Bizottság hatékonyan ellenőrizheti a kötelezettségvállalások teljesítését. E vállalatok értékesítési struktúrája alapján a Bizottság úgy véli továbbá, hogy a jóváhagyott kötelezettségvállalások kijátszásának veszélye meglehetősen csekély.

               (9)

               A felajánlott kötelezettségvállalások nyilvánosságra hozatalát követően a panaszos közösségi gazdasági ágazat kifogásolta e felajánlott kötelezettségvállalásokat. A közösségi gazdasági ágazat azzal érvelt, hogy az érintett termék ára ingadozó, ezért az érintett termék nem alkalmas kötelezettségvállalásra. Emellett a közösségi gazdasági ágazat azzal érvelt, hogy mivel az exportáló gyártók a kötelezettségvállalás hatálya alá tartozó érintett termékkel együtt más termékeket is értékesítettek ugyanazon európai közösségbeli vásárlóknak, fokozottan fennáll a keresztkompenzáció veszélye, vagyis a kötelezettségvállalás hatálya alá nem tartozó termékeket mesterségesen alacsony áron értékesíthetik annak érdekében, hogy így kompenzálják a kötelezettségvállalás hatálya alá tartozó termékek minimum importárait. Ezen okokból a közösségi gazdasági ágazat következtetése az, hogy a kötelezettségvállalás nem lenne megfelelő intézkedés ebben az esetben.

               (10)

               Meg kell jegyezni, hogy az áringadozásra vonatkozó, a közösségi gazdasági ágazat által rendelkezésre bocsátott információk nem voltak bizonyító erejűek. A Közösségben a közösségi gazdasági ágazat gyártóinak átlagárai a jelenlegi dömpingellenes vizsgálat figyelembe vett időszaka során viszonylag változatlanok maradtak. Habár a közösségi gazdasági ágazat azt állította, hogy az árak egyes tagállamokban nagyobb mértékben ingadoztak, mint másokban, elismerte, hogy ezeket a számadatokat jelentősen befolyásolták a thaiföldi exportőrök dömpingelt árai. E tekintetben meg kell jegyezni, hogy az (5) preambulumbekezdésben jelzetteknek megfelelően a felajánlott minimum importárak, valamint a mennyiségi felső határ felett vagy a kötelezettségvállalások hatálya alá nem tartozó termékek esetében alkalmazandó dömpingellenes vámok megszüntetik a dömping káros hatását, és piaci stabilitást eredményezhetnek.

               (11)

               A (7) preambulumbekezdésben említett keresztkompenzáció veszélye tekintetében a kötelezettségvállalások rendelkezést tartalmaznak, amelynek értelmében az exportáló gyártók felajánlották, hogy nem értékesítenek más terméket azon európai közösségbeli vásárlók számára, akiknek a kötelezettségvállalás hatálya alá tartozó terméket eladják. A felajánlott kötelezettségvállalás így megfelelően mérsékli ezt a kockázatot.

               (12)

               Tekintettel a fentiekre, a thaiföldi exportáló gyártók által felajánlott kötelezettségvállalások elfogadhatók.

               (13)

               Annak érdekében, hogy a Bizottság hatékonyan tudja ellenőrizni, hogy a vállalatok betartják-e a kötelezettségvállalásokat, a szabad forgalomba bocsátás iránti kérelem megfelelő vámhatóságnak történő benyújtásakor a dömpingellenes vám fizetése alóli mentesség feltételei a következők: i. kötelezettségvállalási számla bemutatása, amely legalább a 682/2007/EK rendelet II. mellékletében felsorolt elemeket tartalmazza; ii. az a tény, hogy az importált termékeket az említett vállalatok gyártották, szállították és számlázták közvetlenül az első független közösségi vevő részére; valamint iii. az a tény, hogy a vámhatóságnak bejelentett és bemutatott termékek pontosan megfelelnek a kötelezettségvállalási számlában szereplő leírásnak. Amennyiben nem kerül bemutatásra ilyen számla, vagy nem felel meg a vámhatóságnak bemutatott terméknek, a megfelelő mértékű dömpingellenes vámot kell befizetni.

               (14)

               A kötelezettségvállalások betartásának további biztosítása érdekében az importőröket az említett rendelet tájékoztatta arról, hogy az említett rendeletben előírt feltételek teljesítésének elmaradása esetén, vagy amennyiben a Bizottság visszavonja a kötelezettségvállalások elfogadását, vámtartozás vethető ki az érintett tranzakciókra.

               (15)

               A kötelezettségvállalások megszegése vagy visszavonása esetén, illetve ha a Bizottság visszavonja a kötelezettségvállalások elfogadását, az alaprendelt 9. cikkének (4) bekezdésével összhangban kivetett dömpingellenes vámot kell automatikusan alkalmazni az alaprendelet 8. cikkének (9) bekezdésével összhangban,

         A KÖVETKEZŐKÉPPEN HATÁROZOTT:
   1. cikk
   Az egyes Thaiföldről származó, elkészített vagy tartósított morzsolt csemegekukorica-termékek behozatalára vonatkozó dömpingellenes eljárással kapcsolatban az alábbi exportáló gyártók által felajánlott kötelezettségvállalásokat el kell fogadni.

               Ország

               Vállalat

               Kiegészítő TARIC-kód

               Thaiföld

                           Malee Sampran Public Co., Ltd, Abico Bldg. 401/1 Phaholyothin Rd., Lumlookka,

                           Pathumthani 12130

               A790

                           Sun Sweet Co., Ltd, 9 M. 1, Sanpatong, Chiangmai,

                           Thailand 50120

               A792

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2007. június 18-án.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

      (2)  HL L 364., 2006.12.20., 68. o.

      (3)  Lásd e Hivatalos Lap 14 oldalát.


title: 2005/535/EK: Az Európai Parlament határozata (2005. április 12.) az Európai Unió 2003-as pénzügyi évre szóló általános költségvetésének végrehajtására vonatkozó mentesítésről, VI. szakasz – Európai Gazdasági és Szociális Bizottság

text:
               27.7.2005

               HU

               Az Európai Unió Hivatalos Lapja

               L 196/50

      AZ EURÓPAI PARLAMENT HATÁROZATA

   (2005. április 12.)
   az Európai Unió 2003-as pénzügyi évre szóló általános költségvetésének végrehajtására vonatkozó mentesítésről, VI. szakasz – Európai Gazdasági és Szociális Bizottság
   (2005/535/EK)
   AZ EURÓPAI PARLAMENT,
   tekintettel az Európai Unió 2003-as pénzügyi évre szóló általános költségvetésére (1),
   tekintettel a 2003-as pénzügyi évről készült bevételi és kiadási kimutatásra és mérlegre (C6-0019/2005),
   tekintettel az Európai Számvevőszéknek a 2003-as pénzügyi évre vonatkozó éves jelentésére és az intézmények arra adott válaszaira (2),
   tekintettel a Számvevőszék által az EK-Szerződés 248. cikke értelmében kiadott, az elszámolások megbízhatóságát, valamint az azok alapjául szolgáló ügyletek jogszerűségét és szabályszerűségét igazoló nyilatkozatra (3),
   tekintettel az EK-Szerződés 272. cikkének (10) bekezdésére, valamint 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4) és különösen annak 50. cikkére, 86. cikke (4) bekezdésére, valamint 145., 146. és 147. cikkére,
   tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),
   tekintettel eljárási szabályzata 71. cikkére és V. mellékletére,
   tekintettel a költségvetési ellenőrző bizottság jelentésére (A6-0066/2005),

               1.

               mentesítést ad az Európai Gazdasági és Szociális Bizottság főtitkára számára a 2003-as pénzügyi évre szóló költségvetés végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot és a kapcsolódó állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Gazdasági és Szociális Bizottságnak, a Régiók Bizottságának és az ombudsmannak, és a szövegeket tegye közzé az Európai Unió Hivatalos Lapjában (L sorozat).

         Josep BORRELL FONTELLES

            az elnök

         Julian PRIESTLEY

            a főtitkár

      (1)  HL L 54., 2003.2.28., 1. o.

      (2)  HL C 293., 2004.11.30., 1. o.

      (3)  HL C 294., 2004.11.30., 99. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.

         AZ EURÓPAI PARLAMENT ÁLLÁSFOGLALÁSA

      az Európai Unió 2003-as pénzügyi évre szóló általános költségvetésének végrehajtására vonatkozó mentesítésről szóló határozat részét képező megjegyzésekkel, VI. szakasz – Európai Gazdasági és Szociális Bizottság
      AZ EURÓPAI PARLAMENT,
      tekintettel az Európai Unió 2003-as pénzügyi évre szóló általános költségvetésére (1),
      tekintettel a 2003-as pénzügyi évről készült bevételi és kiadási kimutatásra és mérlegre (C6-0019/2005),
      tekintettel az Európai Számvevőszéknek a 2003-as pénzügyi évre vonatkozó éves jelentésére és az intézmények arra adott válaszaira (2),
      tekintettel a Számvevőszék által az EK-Szerződés 248. cikke értelmében kiadott, az elszámolások megbízhatóságát, valamint az azok alapjául szolgáló ügyletek jogszerűségét és szabályszerűségét igazoló nyilatkozatra (3),
      tekintettel az EK-Szerződés 272. cikkének (10) bekezdésére, valamint 275. és 276. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4) és különösen annak 50. cikkére, 86. cikke (4) bekezdésére, valamint 145., 146. és 147. cikkére,
      tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),
      tekintettel eljárási szabályzata 71. cikkére és V. mellékletére,
      tekintettel a költségvetési ellenőrző bizottság jelentésére (A6-0066/2005),
      Az Európai Számvevőszék éves jelentése

                  1.

                  megállapítja, hogy az Európai Gazdasági és Szociális Bizottság (EGSZB) 81 166 960 EUR összegű költségvetés felett rendelkezett, amelynek 98,12 %-ára (79 642 494 EUR) vállalt kötelezettséget, és amelynek 92,77 %-át (73 889 949,11 EUR) használta fel 2003. december 31-ig;

                  2.

                  üdvözli, hogy a Számvevőszék – most első ízben – külön-külön értékelte az egyes intézmények ellenőrzési környezetét, és észrevételeit önálló részben tette közzé;

                  3.

                  megállapítja, hogy több, a felügyeleti és ellenőrzési környezet megfelelő működését lehetővé tevő rendelkezést nem hajtottak végre 2004 előtt;

                  4.

                  tudomásul veszi az EGSZB magyarázatát, amely szerint prioritást kellett adni a szabályozási keret alapelemei (pl. a belső pénzügyi szabályok) létrehozásának, valamint a pénzügyi szereplők kinevezésének; megjegyzi, hogy a belső pénzügyi szabályokat 2003. január 8-án fogadták el;

                  5.

                  megállapítja, hogy a közbeszerzések terén a költségvetési rendelet több rendelkezését nem tartották be 2003-ban; felszólítja a Számvevőszéket, hogy a 2004-es ellenőrzési jelentésében vizsgálja meg a bejelentett előrelépéseket;

                  6.

                  üdvözli, hogy 2004 elején új személygazdálkodási és bérelszámolási rendszert vezettek be;

                  7.

                  üdvözli, hogy az EGSZB – még ha késedelmesen is – 2004 elején felszámolta a tagok juttatásainak kifizetése terén fennálló előlegfizetési rendszert;

                  8.

                  emlékeztet arra, hogy az EGSZB a tavalyi mentesítési eljárás folyamán nyilvános igazolást adott, amely szerint „… nem volt semmiféle további szabálytalanság az útiköltségek kifizetése tekintetében” (6); bírálatát fejezi ki, hogy – miként azt a Számvevőszék megállapította – az EGSZB három esetben a saját belső szabályzatában előírt összegnél kétszer magasabb útiköltséget fizetett ki tagjai részére; megállapítja, hogy az EGSZB időközben tisztázta az útiköltségek megtérítésének szabályait felkéri a Számvevőszéket, végezze el a 2004. évi mentesítési jelentésében foglalt megállapításaiból fakadó további teendőket;

                  9.

                  megállapítja, hogy az Európai Csalás Elleni Hivatal (OLAF) vizsgálatot végzett a EGSZB egyik tagja által az EGSZB útiköltség-visszatérítési rendszerével kapcsolatban elkövetett esetleges visszaélés ügyében az OLAF bizonyítékokat talált a „kétszeres költségtérítésre”, s ezért megállapításait átadta a belga vádhatóságnak a nyomozás során az EGSZB mindvégig teljesen együttműködött az OLAF-fal az OLAF nem kérdőjelezte meg az EGSZB pénzügyi irányítási rendszerét;

            A 2002. évi mentesítési eljárás nyomon követése

                  10.

                  megállapítja a Belliard épületre vonatkozóan, hogy egy belső ellenőrzési jelentés „… semmilyen visszaélést nem tárt fel …. Elismeri a bizottságok számára készülő ingatlan értékének és az épület vételárának korrektségét” (7); az ellenőrzés mindazonáltal bizonyos hiányosságokat tárt fel egyes munkálatok irányítása terén;

                  11.

                  üdvözli, hogy az EGSZB kész jelentést tenni a belső ellenőr ajánlásai alapján hozott intézkedésekről az EGSZB ezenkívül elküldi a Parlament illetékes bizottságának a Belliard épülettel kapcsolatosan elért haladásról szóló 9. jelentést;

            Az engedélyezésre jogosult tisztviselő éves tevékenységi jelentése és a belső ellenőr éves jelentése

                  12.

                  örömmel nyugtázza, hogy az EGSZB megküldte az engedélyezésre jogosult tisztviselő jelentését, valamint az aláírt igazoló nyilatkozatot;

                  13.

                  örömmel nyugtázza, hogy az EGSZB megküldte a költségvetési ellenőrző bizottságnak a belső ellenőr éves jelentésének összefoglalását; megállapítja ezzel kapcsolatban, hogy a belső ellenőr:

                              —

                              ellenőrző listát állított fel a költségvetési rendelet rendelkezéseinek végrehajtására,

                              —

                              javasolta a pénzügyi szereplők kinevezési eljárásának megerősítését,

                              —

                              javasolta negyedévenkénti költségtervek elkészítését,

                              —

                              javasolta mindenre kiterjedő pénzügyi és szerződéses dossziék felállítását,

                              —

                              javasolta a teljes pénzügyi és jogi keret intraneten történő közzétételét a pénzügyi irányítás egyszerűsítése érdekében,

                              —

                              konkrét ajánlásokat fogalmazott meg a költségvetési tevékenységet végző szektorok számára, ideértve a 2004. évre szóló cselekvési terveket is;

                  14.

                  biztosítani szándékozik az ezen ajánlásokkal kapcsolatos további teendőket a 2004. évi mentesítésre vonatkozó jelentés keretében;

            Egyéb észrevételek

                  15.

                  kéri az EGSZB-t, hogy erősítse tovább a civil társadalmat képviselő közintézmény jellegét; felkéri az EGSZB-t, hogy az elért haladás felmérésének lehetővé tétele érdekében használjon fel viszonyítási eszközöket;

                  16.

                  gratulál az EGSZB-nek a 2003 folyamán az Európai Unió bővítésére való felkészülés jegyében végzett jelentős előkészítő munkájához; meg fogja vizsgálni a 2004. évi mentesítésre vonatkozó jelentésében a meghozott intézkedések végrehajtását;

                  17.

                  felkéri az EGSZB-t, hogy időben mérje fel az új költségvetési rendeletnek az adminisztratív és politikai munkájára gyakorolt hatásait, tekintettel a rendelet 2005–2006-ban esedékes felülvizsgálatára, és készítsen jelentést megállapításairól az Európai Parlamentnek.

         (1)  HL L 54., 2003.2.28., 1. o.

         (2)  HL C 293., 2004.11.30., 1. o.

         (3)  HL C 294., 2004.11.30., 99. o.

         (4)  HL L 248., 2002.9.16., 1. o.

         (5)  HL L 356., 1977.12.31., 1. o.

         (6)  Elfogadott szövegek, 2004.4.21., P5_TA(2004) 0342.

         (7)  Válasz a 3. számú írásbeli kérdésre.


title: 2013/572/EU: Az Európai Parlament határozata ( 2013. április 17. ) az Európai Környezetvédelmi Ügynökség 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/216

      AZ EURÓPAI PARLAMENT HATÁROZATA

   (2013. április 17.)
   az Európai Környezetvédelmi Ügynökség 2011-es pénzügyi évre szóló költségvetésének végrehajtására vonatkozó mentesítésről
   (2013/572/EU)
   AZ EURÓPAI PARLAMENT,

               —

               tekintettel az Európai Környezetvédelmi Ügynökség 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Környezetvédelmi Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Környezetvédelmi Ügynökségről és az európai környezeti információs és megfigyelőhálózatról szóló, 2009. április 23-i 401/2009/EK európai parlamenti és tanácsi rendeletre (4) és különösen annak 13. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0070/2013),

               1.

               mentesítést ad az Európai Környezetvédelmi Ügynökség ügyvezető igazgatója számára az ügynökség 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Környezetvédelmi Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 80. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 126., 2009.5.21., 13. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Környezetvédelmi Ügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Környezetvédelmi Ügynökség 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Környezetvédelmi Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Környezetvédelmi Ügynökségről és az európai környezeti információs és megfigyelőhálózatról szóló, 2009. április 23-i 401/2009/EK európai parlamenti és tanácsi rendeletre (4) és különösen annak 13. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0070/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Környezetvédelmi Ügynökség (a továbbiakban: az ügynökség) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel az ügynökség 2011-es pénzügyi évre szóló költségvetése 62,2 millió EUR volt;

                  C.

                  mivel az Európai Csalás Elleni Hivatal (OLAF) belső vizsgálatot indított az ügynökséggel kapcsolatban;

         Költségvetési és pénzgazdálkodás

                  1.

                  a végleges éves beszámoló alapján nyugtázza, hogy a Bizottság ügynökségnek nyújtott támogatása 2011-ben 35 445 155,69 EUR-t tett ki, szemben a 2010. évi 34 674 450,58 EUR-val, és hogy a teljes bevétel 44 447 489,45 EUR volt (2010-ben 45 550 051,50 EUR); elégedettségének ad hangot, amiért a 134 rendelkezésre álló álláshelyből 132 betöltött volt és megjegyzi, hogy 2011 végéig 82 szerződéses alkalmazottat és kirendelt nemzeti szakértőt alkalmaztak;

                  2.

                  a Számvevőszék jelentése alapján tudomásul veszi, hogy az ügynökség 6 061 EUR-t folyósított egy nemzetközi környezetvédelmi szervezet számára, az ügynökség munkatársainak a szervezet által 2011 februárjában és májusában szervezett expedíción való részvételére vonatkozóan; megjegyzi, hogy az expedíciókkal kapcsolatban közbeszerzési eljárás nem történt, és azokra vonatkozóan szerződést sem kötöttek; tudomásul veszi, hogy a 11 625 EUR összegű utazási költségeket az ügynökség viselte; tudomásul veszi a Számvevőszék megállapítását, amely szerint az ügynökség ügyvezető igazgatója 2011 áprilisáig a szóban forgó nemzetközi környezetvédelmi szervezet kuratóriumi tagja volt, ami összeférhetetlenséget jelenthet;

                  3.

                  nyugtázza, hogy az ügyvezető igazgató, miután a Számvevőszék 2011 áprilisában tájékoztatta a lehetséges összeférhetetlenségről, lemondott a másik szervezeten belüli kuratóriumi tagságáról;

         Közbeszerzés

                  4.

                  további tájékoztatást kapott az ügynökség és az Ace&Ace nevű, koppenhágai székhelyű dán videofilmgyártó vállalat között fennálló szerződéses kapcsolatokról; megjegyzi, hogy az ügynökség 2011-ben nyílt pályázati eljárást követően videofilmgyártásra irányuló szerződést ítélt oda az Ace&Ace számára (EEA/COM/10/001 – 5. tétel), 1 000 000 EUR-s költségvetési plafonnal; hangsúlyozza, hogy az odaítélési kritériumok nagymértékben különböztek a korábbi, videofilmgyártásra irányuló pályázati felhívás (EEA/CCA/07/001 – 1. tétel) feltételeitől, és olyan leszűkített kritériumokat foglaltak magukban, mint a „szerkesztési szolgáltatásokhoz való hozzáférés az Európai Környezetvédelmi Ügynökség közelében”; tudomásul veszi az ügyvezető igazgató nyilatkozatát (6), amely szerint 16, az ügynökség közelében működő vállalat pályázott, és közülük 15 az összes kritériumnak megfelelt; kézhez kapott az ügynökségtől egy listát az „EEA/COM/10/001” megnevezésű ajánlati felhívás összes ajánlattevőjének nevével és címével;

                  5.

                  megjegyzi, hogy nyílt pályázati felhívást követően 2007-ben keretszerződést ítéltek oda a londoni székhelyű N1 Creative számára, amely bizonyos szolgáltatásokat az Ace&Ace vállalatnak adott alvállalkozásba; rámutat, hogy már 2007 és 2008 között is két szolgáltatási szerződés jött létre az ügynökség és az Ace&Ace között 101 000 EUR összértékben, közbeszerzési eljárás lefolytatása nélkül, ugyanakkor összhangban a költségvetési rendelet végrehajtási szabályaival (kizárólagos jogok); tudomásul veszi a mentesítésért felelős hatóság számára azzal kapcsolatban eljuttatott részletes információkat, hogy mennyi és milyen típusú projektet hajtott végre a szerződés keretében az N1 Creative, illetve az Ace&Ace;

                  6.

                  az ügynökség ügyvezető igazgatójától (7) értesült arról, hogy az OLAF jelenleg vizsgálja ezeket a videofilmgyártásra irányuló szerződéseket;

         Átláthatóság

                  7.

                  nyugtázza a Számvevőszék megállapítását, amely szerint az ügynökség az elmúlt évek során javította munkaerő-felvételi eljárásainak átláthatóságát; ugyanakkor megjegyzi, hogy a számvevőszéki jelentés még mindig ellentmondást talált az alkalmassági és a kiválasztási kritériumok között a szükséges szakmai tapasztalat hosszát illetően; továbbá rámutat, hogy nem volt bizonyíték arra nézve, hogy az írásbeli vizsga kérdéseit, illetve az elérendő minimális pontszámokat a pályázatok értékelése előtt megállapították volna;

                  8.

                  nyugtázza, hogy az ügynökség már megkezdte a Számvevőszék ajánlásainak végrehajtását;

         Teljesítmény

                  9.

                  hangsúlyozza, hogy a Bizottságnak az ügynökség igazgatótanácsában és elnökségében való részvétel által – a 401/2009/EK rendeletben meghatározott keretek között, és kellően tiszteletben tartva az ügynökség jogi autonómiáját – el kell látnia felügyeleti szerepét; rámutat, hogy az Európai Parlament számára rendszeres tájékoztatást kell nyújtani;

                  10.

                  üdvözli, hogy az ügynökség személyzeti és gazdálkodási tevékenységeit, minőségellenőrzési folyamatait, termékeit és szolgáltatásait, igazgatási és épületekkel kapcsolatos szolgáltatásait az Európai Környezetvédelmi Ügynökség 2009–2013-as stratégiájának stratégiai területén belül egybefoglalták;

         Összeférhetetlenség

                  11.

                  megállapítja, hogy az igazgatótanács és az ügynökség igazgatása a jövőbeni problémák megelőzése érdekében szigorította az ügynökség összeférhetetlenségekre vonatkozó politikáját; tudomásul veszi annak bevezetését, hogy az igazgatótanácsnak előzetesen jóváhagyását kell adnia ahhoz, hogy az ügyvezető igazgató külső szervezeteknél és tanácsadó testületekben tagságot vállalhasson;

                  12.

                  nyugtázza, hogy bevezetésre került egy formanyomtatvány, amelyet a tanácsadóknak és a szerződéses vállalkozóknak kell aláírniuk jogaikról és kötelezettségeikről, és amelyben kinyilvánítják, hogy tartózkodnak minden olyan magatartástól vagy cselekedettől, amely sértheti függetlenségüket, vagy rossz fényt vethet pozíciójukra, munkájukra vagy az Unió megítélésére;

                  13.

                  üdvözli az ügynökség igazgatótanácsa által 2012. december 12-i 65. ülésén jóváhagyott új eljárásokat, különös tekintettel az alábbiakra:

                              —

                              az összeférhetetlenségek megelőzésével kapcsolatos képzés az új alkalmazottak bevezető programjának keretében,

                              —

                              az A1. számú formanyomtatvány („Az Európai Környezetvédelmi Ügynökség tisztviselőinek és egyéb alkalmazottainak a személyzeti szabályzat és az alkalmazási feltételek szerinti kötelezettségei”) aláírásának, valamint a személyzeti szabályzat és az Európai Unió egyéb alkalmazottaira vonatkozó alkalmazási feltételek egy példányának kézhezvételét igazoló elismervény aláírásának megkövetelése,

                              —

                              a személyzet tagjainak kötelezettségeire és feladataira vonatkozó etikai és feddhetetlenségi képzés, valamint a szabálytalanságok bejelentésére vonatkozó eljárás (belső informátori mechanizmus) bevezetése,

                              —

                              a helyes hivatali magatartásra vonatkozó európai szabályzat egy példányának, valamint a szabályzat ügynökségen belüli végrehajtására vonatkozó 2004. június 22-i igazgatótanácsi határozat egy példányának átadása a személyzet tagjai számára;

                        tudomásul veszi az ügynökség által a fent említett eljárások végrehajtásáról, valamint az összeférhetetlenségek kezelése terén bekövetkezett további fejleményekről közölt információkat;

                  14.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (8) állásfoglalására.

         (1)  HL C 388., 2012.12.15., 80. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 126., 2009.5.21., 13. o.

         (5)  HL L 357., 2002.12.31., 72. o.

         (6)  Lásd az Európai Környezetvédelmi Ügynökség ügyvezető igazgatójának a decentralizált uniós ügynökségek 2011-es mentesítésével kapcsolatban a Költségvetési Ellenőrző Bizottság által 2013. január 24-én szervezett meghallgatáson adott válaszait.

         (7)  Lásd ugyanott.

         (8)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2007/672/EK,Euratom: A Tanács határozata ( 2007. október 15. ) az Európai Gazdasági és Szociális Bizottság egy osztrák tagjának kinevezéséről

text:
               20.10.2007

               HU

               Az Európai Unió Hivatalos Lapja

               L 277/22

      A TANÁCS HATÁROZATA

   (2007. október 15.)
   az Európai Gazdasági és Szociális Bizottság egy osztrák tagjának kinevezéséről
   (2007/672/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel az osztrák kormány által benyújtott jelölésre,
   tekintettel a Bizottság véleményére,
   mivel:

               (1)

               Az Európai Gazdasági és Szociális Bizottság cseh, német, észt, spanyol, francia, olasz, lett, litván, luxemburgi, magyar, máltai, osztrák, szlovén és szlovák tagjainak kinevezéséről szóló, 2006. július 11-i 2006/524/EK, Euratom határozattal (1) a Tanács kinevezte az említett Bizottság osztrák tagjait a 2006. szeptember 21-től2010 szeptember 20-ig tartó időszakra.

               (2)

               Hans KLETZMAYR lemondását követően az említett bizottság egy osztrák tagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A Tanács Hans KLETZMAYR helyére Gerfried GRUBER-t nevezi ki az Európai Gazdasági és Szociális Bizottság tagjává a hivatali idő fennmaradó részére, azaz 2010. szeptember 20-ig.
   2. cikk
   Ez a határozat elfogadásának napján lép hatályba.

      Kelt Luxembourgban, 2007. október 15-én.

            a Tanács részéről

            az elnök

         L. AMADO

      (1)  HL L 207., 2006.7.28., 30. o. A 2007/622/EK, Euratom határozattal (HL L 253., 2007.9.28., 39. o.) módosított határozat.